KEĎŽE KAMERY SÚ NA FEDERÁLNOM SÚDE V NEW YORKU ZAKÁZANÉ,
TENTO PROGRAM UVÁDZA HERCOV, KTORÍ DOSLOVA REPRODUKUJÚ VÝPOVEDE
Z PREBIEHAJÚCEHO SÚDNEHO PROCESU SO SEANOM „DIDDYM“ COMBSOM.
BUDOVA SÚDU MOYNIHAN
Sean „Diddy“ Combs, hudobný titán, kultúrna ikona,
obžalovaný z trestného činu.
Hudobný magnát Sean „Diddy“ Combs sa postaví pred súd.
Obvinený z viacerých trestných činov,
tento svetový magnát je ako jediný obvinený v tomto prípade
a naďalej tvrdí, že je nevinný.
Každý týždeň vás zavedieme do súdnej siene
a pomocou hercov a súdnych prepisov...
Zdvihnite pravú ruku.
...priblížime každý kľúčový moment...
- Budete hovoriť pravdu? - ...doslovne.
Je vláda pripravená pokračovať?
Diddy na súde: Čo sa skutočne stalo.
DIDDY NA SÚDE
DIDDY NA SÚDE: ČO SA SKUTOČNE STALO
Ďakujeme, že ste tu s nami.
Som vaša moderátorka Sunny Hostinová
a vitajte v šou Diddy na súde: Čo sa skutočne stalo.
Prebieha siedmy týždeň súdu so Seanom „Diddym“ Combsom,
v ktorom prokuratúra uzatvára prípad proti obžalovanému,
ktorý vyhlásil, že je nevinný, a popiera obvinenia
z vydierania, obchodovania so sexom
a prepravy na účely prostitúcie.
Vláda predvolala ďalšieho osobného asistenta,
26-ročného Brendana Paula.
Paul svedčil o prísnom a náročnom rozvrhu.
OBŽALOBA 20. JÚNA
Pán Paul, môžete opísať pracovné prostredie,
keď ste boli asistentom pána Combsa?
Bolo to intenzívne.
Bolo toho veľa, ale zvládali sme to.
Ako by ste opísali svoju úlohu ako osobný asistent pána Combsa?
Zariadiť, aby bol stále spokojný.
A čo sa stalo, ak nebol spokojný?
Robili sme, čo sme mohli,
aby sa to nestalo.
Čo povedal pán Combs, keď ste mu povedali „nie“?
Že neprijíma „nie“ ako odpoveď.
Aké boli očakávania pána Combsa od svojich asistentov?
Hovorieval, že chce, aby sme sa pohybovali ako SEAL Team Six.
Ako ste chápali, čo mal na mysli
pod pojmom „pohybovať sa ako SEAL Team Six“?
Proste byť militantní.
Robiť veci bez toho, aby nás o to požiadal.
Nenechať sa ničím prekvapiť.
OBHAJOBA 20. JÚNA
Nikto vám neklamal, že bude náročné
pracovať s takou ikonou, akou je pán Combs, však?
- Nie. - A vy ste to uvítali.
- Áno. - Pretože ste chceli spoznať
- obchodnú stranu hudby, však? - Áno.
Hudobnú stránku hudby, samotné pesničky, je tak?
Áno.
- Produkciu, však? - Áno.
Tiež ste mali zažiť život s miliardárom,
zistiť, aký je to životný štýl, ako reagovať
a ako prilákať dobrých ľudí, však?
- Áno. - A v roku 2022 ste mali koľko rokov?
Dvadsaťtri rokov.
A zarábali ste 75 000 dolárov ročne.
- Je tak? - Áno.
A mali ste neuveriteľné príležitosti
vďaka Seanovi Combsovi, však?
Áno.
Pán Paul vypovedal na základe dohody o imunite
a prokuratúra sa snažila spojiť
jeho zatknutie za drogy v roku 2024 s impériom Combsa.
Čo sa stalo 25. marca 2024?
Bol som zatknutý na letisku Opa-Locka
na ceste na rodinnú dovolenku.
- Kde je letisko Opa-Locka? - V Miami na Floride.
Prečo ste boli zatknutý?
Držanie kokaínu.
Prečo ste mali pri sebe kokaín?
Bol v mojom Goyarde, ktorý som používal ako tašku na prácu osobného asistenta.
Prečo ste mali v taške Goyard kokaín?
Ráno som upratoval jeho izbu
a dal som ho do tašky, že ho odložím inde,
ale pri balení som naň zabudol.
Keď hovoríte „jeho izba“, koho izbu máte na mysli?
Pána Combsa.
- Čí kokaín to bol? - Pána Combsa.
- Pán Paul, v ten deň ste boli zatknutý. - Áno.
V akom stave je váš trestný prípad?
Obvinenia proti mne boli stiahnuté, lebo mám výborného právnika.
Sean Combs vás nepožiadal, aby ste so sebou zobrali tie drogy, však?
Nie, nepožiadal.
Nevedel ani, že ich máte pri sebe.
- Však? - Nie.
A KK vás nepožiadala, aby ste ich zobrali so sebou, nie?
- Nie. - Bola to chyba, však?
- Áno. - Takže keď ste povedali policajtom:
„Všetko v tej taške patrí mne,“
neuvedomili ste si, že ste v taške nechali
- toto malé množstvo drog, však? - Správne.
A keď ich vytiahli, povedali ste: „Panebože,
- zabudol som, že som ich tam dal.“ - Zľakol som sa.
To je celý prípad, však?
- Áno. - A tento prípad je uzavretý.
Správne.
Hoci bol Paul v tlači opísaný ako drogový kuriér,
on túto charakteristiku odmieta.
Brendan Paul bol zbavený obvinení.
Pán Paul, boli ste niekedy poverený obstarávaním drog pre pána Combsa?
Áno.
Kto vás poveril zaobstarať drogy pre pána Combsa?
On sám alebo iní asistenti.
Aké drogy ste kupovali pre pána Combsa?
Marihuanu, 2C, kokaín, ketamín, extázu.
Tento týždeň sa ku mne pripojili spisovateľ a kultúrny kritik Touré
a obhajkyňa v trestných veciach Sara Azariová.
Ešte raz vám ďakujem, že ste prišli.
Práve sme počuli svedectvo Brendana Paula.
Bol zatknutý za drogovú trestnú činnosť, ktorá bola neskôr zrušená,
a bol obvinený z toho, že je drogový kuriér.
Obžaloba ho obvinila z predchádzajúceho činu distribúcie drog.
Znamená to, že svedectvo je platné?
To je ten význam, Sunny, a väčšinou,
keď sa hovorí o vydieraní,
predstavujeme si drogové skupiny.
Toto označenie zo strany tlače
teda skutočne zapadá do naratívu obžaloby.
Nakoniec však objasnil, že išlo
o malé množstvo kokaínu, čo zostalo
v hotelovej izbe, ktoré si vzal,
a zabudol, že ho má pri sebe, keď ho zatkli.
- Takže to asi oslabilo... - Zabudol.
To trochu oslabilo obvinenie z distribúcie drog.
Ak však porota bude veľmi technická,
dva činy distribúcie drog
otvárajú dvere k vydieraniu.
To nie je technické. Prokurátorka sa vyjadrila jasne.
Ak dám drogu... Jednu dávku drogy...
Na množstve nezáleží.
Ani na počte opakovaní.
Ak ti to dám dvakrát, je to obchodovanie s drogami.
Viete, na čom môže záležať?
Na tom, že Paul veľmi jasne svedčí, že Sean Combs
- ho nepožiadal... - Správne.
...aby vzal drogy na letisko,
ani aby ich dal do tašky.
Sean Combs to ani nevedel.
- Kto vedel? - Upratoval...
Povedal, že nikto.
Sean Combs ani netušil,
že tie drogy má pri sebe.
Brendan... Existuje skupina ľudí, s ktorými pracuje
a ktorí pomáhajú Diddymu.
Hoci Combs poprel všetky obvinenia
a je jediným obžalovaným,
prokurátori tvrdia, že úzky okruh zamestnancov
pomáhal Combsovi okrem iného aj pri obchodovaní
so ženami na sexuálne účely.
Ako ste chápali pracovné povinnosti KK
ako šéfky personálu pána Combsa?
V podstate riadila chod firmy, starala sa o všetky termíny,
pomáhala s rodinou a podobné veci.
Ako často komunikovali pán Combs a KK počas dňa?
Celý deň, každý deň.
- Ako komunikovali? - Cez správy, telefonáty, osobne.
Aký prístup mala pani Khorramová alebo KK
k elektronickým zariadeniam pána Combsa?
Myslím, že mala úplný prístup k jeho pracovnému telefónu.
Videli ste KK používať pracovný telefón pána Combsa?
- Áno. - Akým spôsobom?
Odpovedala na všetky správy, ktoré dostal,
lebo ich bolo denne tisíce a tisíce.
Chcela by som upriamiť vašu pozornosť na tretí riadok
začínajúci stredou 8. februára.
Mohli by ste to prečítať do piatku 10. februára?
„Finančné stretnutie doma, potom už žiadna práca.
Jane príde v stredu ráno a pôjde do hotela.
PD ide s Jane na večeru na jej narodeniny,
Brendan pracuje na rezervácii.
Priprav sa na divokú noc v jej hoteli.
Dnes finalizujeme rezerváciu hotela.“
V priamom výsluchu ste spomenuli,
ak sa nemýlim, že KK riadila podnik.
Pamätáte si, že ste povedali niečo také?
Niečo v tom zmysle.
Nemysleli ste tým zločineckú organizáciu, však?
- Námietka. - Zamieta sa.
Nie.
Hovoríte to preto, že názov firmy,
ktorá vám platila, bol Combs Enterprises, správne?
Áno.
A vy by ste nepracovali pre zločinca, však?
- Námietka. - Zamieta sa.
Rozhodne nie.
A nepracovali ste pre zločinca,
keď tu dnes sedíte a spätne na to spomínate, však?
- Námietka. - Prijíma sa.
Mám pravdu?
- Nepočul som vás, ctihodnosť. - Prijíma sa.
Nemysleli ste si, že tá divoká noc
môže zahŕňať niečo nezákonné, však?
Námietka.
Zamieta sa.
Nie.
Prokuratúra teraz predkladá dôkazy, ktoré spájajú Combsovu šéfku personálu
KK, alebo Kristinu Khorramovú, s mnohými z jeho aktivít.
Brendan Paul svedčil, že KK v podstate riadila tento podnik.
Ona popiera akúkoľvek účasť na akejkoľvek trestnej činnosti,
ale čo to podľa vás ukázalo porote?
Že je úzko zapletená do všetkých týchto vecí.
Keď niekto potrebuje nahrávku, ona je súčasťou.
CULTURE FRIES OD TOURÉHO
Keď niekto chce niekoho podplatiť, ona je súčasťou.
Zdá sa, že sú chvíle, keď si myslí,
že to nie je správna vec, ale napriek tomu to pomáha realizovať.
Vie, kde sú pochované všetky telá.
Ale Sara, vieš, čo je pre mňa zaujímavé?
To, že všetci ostatní svedkovia
vypovedajú na základe dohody o imunite.
Kde bola KK? Prečo nesvedčila?
A to bude otázka za milión pre porotu
a bude to pre porotu dôležité...
„OBHAJKYŇA V TRESTNOM KONANÍ“
...lebo veľká časť argumentácie obhajoby
v záverečnej reči bola, že vláda prekročila svoje právomoci.
„Pozrite sa, aké smiešne boli razie v Diddyho domoch.“
Vysmievajú sa tým raziám.
Vysmievajú sa celej obžalobe a prehnanému obvineniu
Seana Combsa, pretože je celebritou.
Keď to vezmeš v tomto kontexte, povieš si: „Tak počkať,
chýba tu hlavný spolupáchateľ?“ Pre porotu je to veľký problém.
Prečo nemohla prijať imunitu a svedčiť?
Po takmer siedmich týždňoch výpovedí a 34 svedkoch
vláda konečne uzavrela prípad proti Seanovi „Diddy“ Combsovi.
Pán Combs, ako sa dnes cítite?
Cítim sa skvele. A vy, ctihodnosť?
Dobre.
Chcem vám poďakovať. Robíte vynikajúcu prácu.
Dobre, vážim si to.
Užili ste v priebehu posledných
48 hodín nejaké drogy, lieky, tabletky alebo alkohol?
- Nie, neužil. - Máte dnes čistú myseľ?
Áno, pane.
Rozumiete tomu, čo sa deje
- tu v súdnej sieni? - Áno, pane.
Rozumiete tomu, že ako obžalovaný v trestnom konaní
máte právo vypovedať vo svoj prospech,
- ak si to želáte? - Áno, ctihodnosť.
Diskutovali ste so svojimi právnikmi o tom,
či by ste mali alebo nemali
- v tomto prípade svedčiť? - Áno, dôkladne.
Mali ste dosť času porozprávať sa so svojimi právnikmi
a premyslieť si, či budete svedčiť, a aké sú výhody
a nevýhody tohto rozhodnutia?
Áno, rozprávali sme sa o tom.
Rozhodli ste sa nevypovedať v tomto prípade?
Áno, Vaša ctihodnosť.
Sean „Diddy“ Combs nevypovedá.
Touré, aké ťažké bolo podľa teba pre obhajobu
presvedčiť Seana „Diddyho“ Combsa, že túto porotu neokúzli
a že svedectvo nie je v jeho najlepšom záujme?
Som si istý, že to bola živá téma rozhovoru.
A právnici určite hovorili: „Nerobte to.“
Ale keďže ho poznám a viem, aký je bojovník
a ako si myslí, že dokáže očariť kohokoľvek a kdekoľvek,
a ako veľmi chce byť kapitánom svojej vlastnej lode,
som si istý, že hovoril: „Pustite ma tam.
Dokážem ich očariť.
Prinútim ich, aby ma milovali.“
Takže áno, podľa mňa si myslel, že to dokáže.
A zrejme počúvol svojich obhajcov, ktorí mu hovorili:
„Nie, sadnite si. My sa o to postaráme.“
Áno, a tá loď by sa potopila
- veľmi rýchlo, keby išiel svedčiť. - My právnici vieme,
že obžalovaní v trestných veciach zriedka
- vypovedajú. - Svedčia veľmi zriedka,
iba ak vzbudzujú veľké sympatie, čo on nevzbudzuje,
a pokiaľ sa vedia ukázať v ľudskejšom svetle.
A pokiaľ existujú nejaké dôkazy,
ktoré musia predložiť a ktoré nemôžeme získať
nikde inde.
To je jediný dôvod a tu ho nevidím.
Vlastne je to naopak.
A čo občianske žaloby,
ktoré sú stále podané proti Seanovi Combsovi?
To staré:
„Všetko, čo poviete, môže byť a bude použité
proti vám na súde.“ Mohlo to byť dôvodom,
prečo nesvedčil?
Podľa mňa áno, Sunny. To by bol
druhý faktor.
Pretože Sean Combs tu bojuje o svoj život
a to je ozajstná priorita.
Ale, samozrejme, má obrovskú občianskoprávnu zodpovednosť
vo všetkých smeroch
a všetko, čo tu povie, môže byť použité
v týchto výpovediach a pri dokazovaní.
Po viac ako šiestich týždňoch
emotívnych, často podrobných svedeckých výpovedí o sexe,
- drogách a násilí... - Pani Johnsonová, pristúpte.
...federálni prokurátori uzavreli prípad proti Seanovi Combsovi.
OBŽALOBA 26. JÚNA
Za posledných pár týždňov ste sa o Seanovi Combsovi dozvedeli veľa.
Je vodcom zločineckej organizácie.
Počuli ste, ako obžalovaný
opakovane nútil,
vyhrážal sa a manipuloval Cassie a Jane,
aby mali sex s eskortmi pre jeho vlastnú zábavu.
Všetky tieto zločiny mali jedno spoločné.
Obžalovaný použil moc, násilie
a strach, aby dosiahol to, čo chcel.
Desiatky svedkov to potvrdili.
Neprijíma „nie“ ako odpoveď.
Obvinenie z obchodovania so sexom
sa týka viacerých prípadov, keď obžalovaný prinútil Cassie
a Jane k sexu,
keď to nechceli, a to tým, že sa im vyhrážal,
podával im drogy, klamal im a bol voči nim násilný.
Cassie vybehne tak rýchlo,
že si ani nestihne obuť topánky.
On ju napadne.
Hodí ju na zem.
Opakovane ju kope.
Ona sa nebráni.
A potom sa obžalovaný pokúsi odtiahnuť ju späť
do izby, kde čaká Jules.
Používal silu, aby prinútil Cassie pokračovať
vo freak-offe.
OBHAJOBA 27. JÚNA
Mohla povedať o videu čokoľvek.
Mohla povedať, že problémom je obchodovanie so sexom.
Mohla povedať,
že problémom je nútený sex s mužmi.
Mohla povedať, že problémom je útek z freak-offov.
Bola veľmi presná a úplne jasne pomenovala,
čo bol problém pre ňu.
Pre ňu, ktorá tam bola.
Prokurátori tam neboli.
Pre ňu, ktorá tam bola,
je problémom domáce násilie.
Jej slová svetu v príspevku na Instagrame.
A ako sa hovorí,
a ako vás prosím, aby ste urobili aj vy, verte jej.
Prokurátorka v záverečnej reči opakovala,
že on neprijme „nie“ ako odpoveď.
A tu je vizuálny dôkaz ženy,
ktorá sa snaží utiecť,
a on ju fyzicky ťahá späť na miesto,
kde ju chce mať.
Sara, obhajoba bude nepochybne argumentovať,
že to bolo dobrovoľné.
Súhlasila, že sa zúčastní týchto freak-offov.
Akú váhu podľa teba bude mať ten záznam z hotelovej kamery?
To je celý prípad, Sunny. To je ten najhorší dôkaz,
pretože obhajoba vo svojej záverečnej reči tvrdí,
že išlo o domáce násilie, ktoré priznáva,
lenže problém je, že to domáce násilie
sa odohralo počas freak-offu.
Išlo o to, že chcela odísť a nemohla.
Takže záleží na tom,
ako sa na to porota pozrie s pokynom:
„Aj keby sme našli jeden alebo dva vynútené prípady,
hoci v minulosti s tým mohli súhlasiť,
môže to stále byť obchodovanie s ľuďmi.“
Nemusia veriť, že všetky freak-offy boli nútené.
Prokurátori tvrdia, že Combs využil svoj vnútorný okruh zamestnancov
na vykonávanie trestnej činnosti.
Obžalovaný stál na čele tohto podniku.
Nezabudnite, je to jeho kráľovstvo.
Všetci mu tam slúžili.
Obhajca vám v úvodnej reči naznačil,
že nešlo o zločineckú organizáciu,
pretože nikto nesvedčil,
že bol jej členom.
Ale členovia poroty,
použite zdravý rozum a pozrite sa na dôkazy.
Pomohli obžalovanému pri sexuálnom vykorisťovaní
Cassie a Jane.
Pomáhali obžalovanému získať pracovnú silu pomocou nátlaku a vyhrážok.
Pomáhali obžalovanému zabezpečiť cestu
pre jeho priateľky a mužských eskortov
na účely komerčného sexu.
A pomáhali obžalovanému zakryť jeho zločiny.
A dôkazy ukazujú, že obžalovaný
a jeho najbližší spolupracovníci sa opakovane dohodli na páchaní zločinov.
Presne o tom je vydieranie v rámci organizovaného zločinu.
Ako jeho podnikanie označila vláda?
Ako vydieračský podnik?
Žartujete?
Počuli ste snáď, že by niektorý svedok vystúpil a povedal:
„Áno, bol som súčasťou vydieračského podniku,“
alebo „Dopúšťal som sa vydierania ako člen takého podniku“?
Z dôkazov nič také nezaznelo.
Od žiadneho svedka ste to nepočuli.
Počuli ste to len od prokurátorov.
Svedkovia hovoria, že sa tam vyskytovali drogy na osobné užívanie,
ale využíval na to aj svoj podnik?
Je to skutočne súčasť sprisahania s vydieraním,
kde využíva podnik na predaj, prepravu,
držanie drog
a držanie drog s úmyslom distribuovať drogy?
Odpoveď podľa mňa znie nie.
Poďme teda prebrať obvinenie z vydierania.
Prokurátori teraz tvrdia,
že Combs a tento „vnútorný kruh“, o ktorom často počujeme,
KK, D-Roc, neboli obvinení.
Pomáhali pri obchodovaní so sexom,
pomohli zakrývať Combsove zločiny,
organizovali cesty.
Myslíte si, že prokurátori urobili dosť na to,
aby dokázali, že Sean Combs
bol vodcom tejto zločineckej organizácie
a že mu jeho najbližší spolupracovníci pomáhali páchať zločiny?
- Áno. Je to celkom jasné. - Ale no tak.
Sú to roky obchodovania so sexom, ktoré by sa nemohli uskutočniť
bez tejto operácie, ktorá mu umožňuje zorganizovať to
a kontrolovať tieto ženy.
Toto sa stalo Cassie aj Jane.
Bez všetkých týchto asistentov by to nedokázal.
Combs je tiež obvinený z prepravy na účely prostitúcie,
čo však popiera.
Aby mohol organizovať freak-offy alebo hotelové noci,
vieme, že obžalovaný platil eskortné služby.
Počuli ste svedectvá Cassie aj Jane,
že po každom freak-offe alebo hotelovej noci
boli eskorti zaplatení z peňazí obžalovaného,
zvyčajne tisíckami dolárov.
Okrem toho
obžalovaný zabezpečoval medzištátne a medzinárodné cestovanie
kvôli freak-offom a hotelovým nociam.
Obžalovaný často sám organizoval
a platil cestovné náklady týchto eskortov.
Hovorme teraz o eskortnej službe Cowboys 4 Angels.
Existujú dokumenty a dôkazy.
Sú tu už nejaký čas.
Sú tu aj dnes.
A ak by si niekto chcel dnes večer objednať kovboja,
operátori prijmú váš hovor.
Služba je v prevádzke. Fungujú bez problémov.
Nezdá sa, že by mali v pláne odísť.
Prečo by mal on vedieť viac ako oni?
Prečo je... Ak podnikajú a posielajú eskortov,
má veľa eskortov sex?
Myslím, že áno. Neviem to.
Nemám to odkiaľ vedieť. Myslím si to.
Ale ak platíte za čas
a ak sa dvaja dospelí stretnú, pretože platíte za čas,
a rozhodnú sa mať sex,
nevyzerá to, že by to bolo nezákonné,
pretože existujú spoločnosti
po celom svete, ktoré to robia,
a Cowboys 4 Angels je jednou z nich.
A on mal byť jediný, kto si povie:
„Preboha, veď toto je prostitúcia?“
Hovorme teraz o preprave na účely prostitúcie.
Mannov zákon výslovne zakazuje
prepravu osôb cez štátne hranice
na účely prostitúcie.
Je porušenie Mannovho zákona
v tomto prípade pre prokuratúru jasným dôkazom viny?
Všetky znaky sú splnené bez žiadnych pochybností.
Existujú účtenky, záznamy z kreditky,
letenky. Mali svojho obľúbenca,
ako ten chlapík v Atlante, však?
Ktorý za nimi stále lietal.
Dôkazné bremeno tu splnili.
Diddy posielal správy priamo eskortom:
„Aké je tvoje celé meno, nech ti môžem kúpiť letenku?“
„Tu je moja kreditka z Bad Boy.“
Toto je matematický problém.
Ale je tu aj možnosť, že keď máš obžalovaného,
ktorý je vyslovene nesympatický, neobľúbený a urobil zlé veci,
za ktoré nikdy nebol stíhaný,
vzniká túžba odsúdiť ho aspoň za niečo.
A vďaka tomu obvineniu má porota možnosť
uznať ho vinným z porušenia Mannovho zákona,
ale nie z druhých vecí.
Všetky tieto dôkazy jasne dokazujú,
ako obžalovaný páchal zločin za zločinom
počas dvoch desaťročí.
Ako nebral „nie“ ako odpoveď.
Dôkazy vám ukázali, ako mu jeho najbližší spolupracovníci
pomáhali pri páchaní týchto zločinov
a ako ďaleko boli ochotní zájsť, aby ich zakryli.
Tieto dôkazy vám dokazujú, že obžalovaný je vinný
bez akýchkoľvek pochybností.
Až do dnešného dňa
obžalovaný unikal spravodlivosti
vďaka svojim peniazom, moci a vplyvu.
To sa teraz skončilo.
Je čas, aby sa zodpovedal za svoje činy.
Je čas na spravodlivosť.
Je čas uznať obžalovaného za vinného.
Tento súdny proces je o životnom štýle.
Môžete tomu hovoriť swingerstvo.
Môžete tomu hovoriť trojka.
Nazvite si to, ako chcete.
Ale práve to ukazujú dôkazy.
Nie to, čo vám tvrdí prokuratúra.
Tá použila
jeden z najvážnejších, najkomplexnejších zákonov, aké existujú.
Takže každý, kto hovorí Áno, Cassie je obeť“,
„Cassie je naivná“,
„Cassie nevedela, čo sa deje“,
sa musí pozrieť na fakty.
Preto ju miloval.
Cassie nie je len tak niekto.
A preto ju miloval.
Bola mu rovnocenná.
Bola ako on.
On bol na určitej úrovni.
Cassie bola na určitej úrovni.
Boli do seba zamilovaní.
A podľa môjho názoru...
Je to jeden z...
V istom zmysle je to skvelý moderný príbeh lásky.
Na oslobodenie je potrebná veľká odvaha.
A ja vás žiadam...
aby ste Seana Combsa oslobodili...
zo všetkých bodov obžaloby.
Nie je to vydierač.
Nie je zapojený do sprisahania s cieľom páchať vydieranie.
Nie je ničím z toho.
Je nevinný.
Sedí tam a je nevinný.
Vráťte ho jeho rodine...
ktorá na neho čaká.
Tak si to zhrňme.
V záverečnej reči obhajoba kategoricky poprela,
že je tento prípad o obchodovaní so sexom,
vydieraní alebo preprave na účely prostitúcie.
Priznali síce domáce násilie,
ale tvrdia, že je to moderný príbeh lásky.
Tvrdia, že ide o sexuálny, polyamorózny životný štýl.
A tvrdia, že tento prípad je o žiarlivosti a nevere.
Sara, preukázala obžaloba vinu
bez pochybností?
Preprava na účely prostitúcie, absolútne vinný.
Sexuálne obchodovanie s Jane, nevinný.
Sexuálne obchodovanie s Cassie je sporné.
Myslím si, že porota sa nezhodne.
A vydieranie, nevinný.
Preprava na účely prostitúcie je jednoznačná.
Príbeh Jane je, samozrejme, veľmi zložitý.
To zrejme nemôžu posúdiť, nevinný.
Od prvého dňa vidím
pri Cassie obchodovanie na sexuálne účely.
A stále sa hádam...
Moji múdri právnici kamoši vravia: „Ja to tam nevidím.“
Ale ja to tam vidím a počúval som obžalobu.
Je ovládaná najmenej piatimi rôznymi spôsobmi.
- A čo vydieranie? - Vydieranie...
Ja to tam vidím. Počúval som záverečnú reč.
Počul som ten argument. Hovorím si: „Dáva to zmysel.“
Opýtam sa toto, Touré.
Povedzme, že Diddy bude uznaný za nevinného vo všetkých bodoch obžaloby.
Ako bude vyzerať jeho budúcnosť?
Tvoja povesť a dobré meno sú navždy zničené.
Všetci sme videli, ako si tú ženu zmlátil.
Takže si nežiaduca osoba.
Nemôžeš sa vrátiť do zábavného priemyslu
a byť opäť sexy Puff. Tomu je koniec.
Sara.
Čo ak bude Diddy uznaný vinným z niektorého z obvinení?
Ak to bude to, na čo sa zhodneme,
teda preprava na účely prostitúcie,
maximum je 10 rokov. Minimálny trest sa nestanovuje.
A za vydieranie je 20 rokov až doživotie.
- Áno. - Jeho život sa môže skončiť.
Mimochodom, ak ho uznajú vinným z vydierania,
celý jeho majetok v hodnote 400 miliónov dolárov
môže byť preč.
Tento týždeň porota zložená z ôsmich mužov a štyroch žien
vo veku od 30 do 74 rokov začne rokovať o osude
svetovej superhviezdy.
Ak ho odsúdia za všetky obvinenia,
Seanovi „Diddymu“ Combsovi hrozí doživotné väzenie.
Ale aj keby bol oslobodený, jeho reputácia bude navždy poškvrnená.
DRUHÉHO JÚLA 2025 BOL SEAN COMBS UZNANÝ VINNÝM
V 2 PRÍPADOCH PREPRAVY NA ÚČEL PROSTITÚCIE.
BOL ZBAVENÝ VINY Z OBCHODOVANIA SO SEXOM
A SPRISAHANIA A VYDIERANIA.
DIDDY NA SIDE: ČO SA SKUTOČNE STALO
Preklad titulkov: Nikoleta Bálintová